साढ़े 60 हजार के नीचे आया सोना, कैरेट के हिसाब से जानें कीमत
Gold Rate Today ( 21April 2023), Current Silver Price in India Today. Follow Current Gold and Silver Prices Latest Information, and News On Dainik Bhaskar  अक्षय तृतीया से पहले आज यानी 21 अप्रैल को सोने-चांदी की कीमतों में गिरावट देखने को मिली है।
अक्षय तृतीया से पहले आज यानी 21 अप्रैल को सोने-चांदी की कीमतों में गिरावट देखने को मिली है। इंडिया बुलियन एंड ज्वैलर्स एसोसिएशन (IBJA) की वेबसाइट के मुताबिक, आज सर्राफा बाजार में सोना 174 रुपए सस्ता होकर 60,446 रुपए पर आ गया है। कल यानी 22 अप्रैल को अक्षय तृतीया है। इस दिन सोना खरीदना शुभ माना जाता है।
कैरेट के हिसाब से सोने की कीमत
75 हजार के नीचे आई चांदी
IBJA की वेबसाइट के अनुसार आज चांदी की कीमत में भी गिरावट देखने को मिली है। ये 656 रुपए सस्ती होकर 74,763 रुपए प्रति किलोग्राम पर आ गई है। इससे पहले ये 75,419 रुपए पर थी।
आने वाले दिनों में बढ़ सकते हैं सोना-चांदी के दाम
केडिया एडवाइजरी के डायरेक्टर अजय केडिया के मुताबिक, सोने में 2020 से शुरू सुपर साइकिल अब भी जारी है। इस साल सोना 62,000 तक पहुंचने का अनुमान था, लेकिन मौजूदा परिस्थितियों में ये 64,000 तक पहुंच सकता है।
IIFL सिक्योरिटीज के वाइस प्रेसिडेंट अनुज गुप्ता कहते हैं कि शेयर बाजार में जारी उतार-चढ़ाव के कारण सोने को सपोर्ट मिल रहा है। इसके चलते इस साल के आखिर तक सोना 65 हजार रुपए प्रति 10 ग्राम तक जा सकता है।
इस साल अब तक सोने की चाल
अजय केडिया का अनुमान है कि इस साल चांदी 90 हजार रु./किलो तक जा सकती है। इंडस्ट्रियल डिमांड बढ़ने और सोने की कीमतें ज्यादा होने से भी चांदी की कीमतों में उछाल आ रहा है। सिल्वर ETF आने से चांदी में निवेश के विकल्प बढ़ने का भी असर।